ນາຍົກລັດຖະມົນຕີ ຫງວຽນເຕີ໋ນຢຸງ ຢ້ຽມຢາມລາຊະອານາຈັກແບນຊິກ
ທ່ານນາຍົກລັດຖະມົນຕີ ຫງວຽເຕີ໋ນຢຸງ ເລີ່ມຕົ້ນການຢ້ຽມຢາມ
ແລະ ເຮັດວຽກຢູ່ລາຊະອານາຈັກ ແບນຊິກ
(ພາບ: VGP/NhatBac)
ຕອນເຊົ້າວັມທີ 02/12, ທ່ານນາຍົກລັດຖະມົນຕີ ຫງວຽນເຕີ໋ນຢຸງ ພ້ອມກັບຄະນະຜູ້ແທນ ຫວຽດນາມ ໄດ້ໄປຮອດນະຄອນຫລວງ Brussels, ເລີ່ມຕົ້ນການຢ້ຽມຢາມ ແລະ ເຮັດວຽກຢູ່ລາຊະອານາຈັກ ແບນຊິກ ແລະ ສະຫະພາບ ເອີລົບ. ພາຍຫລັງໄປຮອດ Brussels, ທ່ານນາຍົກລັດຖະມົນຕີ ຫງວຽນເຕີ໋ນຢຸງ ໄດ້ໄປຢ້ຽມຢາມສະຖານທູດ ຫວຽດນາມ ແລະ ໂອ້ລົມກັບພະນັກງານ, ພາລະກອນບັນດາສຳນັກງານຕາງໜ້າ ຫວຽດນາມ ແລະ ຜູ້ຕາງໜ້າປະຊາຄົມຊາວ ຫວຽດນາມ ພວມດຳລົງຊີວິດຢູ່ ແບນຊິກ. ນະທີ່ນີ້ ທ່ານນາຍົກລັດຖະມົນຕີ ຫງວຽນເຕີ໋ນຢຸງ ຢືນຢັນວ່າ: ພັກ ແລະ ລັດ ຫວຽດນາມ ຍາມໃດກໍຖືປະຊາຄົມຊາວ ຫວຽດນາມ ຢູ່ ຕ່າງປະເທດແມ່ນພາກສ່ວນ 1 ທີ່ສຳຄັນບໍ່ອາດຕັດແຍກອອກຈາກຊາດ ຫວຽດນາມ ໄດ້. ທ່ານນາຍົກລັດຖະມົນຕີ ຫງວຽນເຕີ໋ນຢຸງ ມີຄວາມຫວັງຢາກໃຫ້ພໍ່ແມ່ປະຊາຊົນສືບຕໍ່ເສີມຂະຫຍາຍມູນເຊື້ອສາມັກຄີ, ຊ່ວຍເຫຼືອເຊິ່ງກັນ ແລະ ກັນໃນການດຳລົງຊີວິດ. ທ່ານນາຍົກລັດຖະມົນຕີ ສະເໜີບັນດາພະນັກງານອົງການສຳນັກງານຕາງໜ້າ ຫວຽດນາມ ປະຈຳ ແບນຊິກ ແລະ ອີຢູ ສືບຕໍ່ເສີມຂະຫຍາຍນ້ຳໃຈຮັບຜິດຊອບ, ສົມທົບກັນໃນຂອບເຂດ 2 ຝ່າຍ ແລະ ຫລາຍຝ່າຍ, ປະກອບສ່ວນຊຸກຍູ້ການພົວພັນຮ່ວມມືດ້ານການເມືອງ, ການທູດ, ຄວາມສະໜັບສະໜູນ, ເຂົ້າໃຈເຊິ່ງກັນ ແລະ ກັນ ລະຫວ່າງ ຫວຽດນາມ ແລະ ແບນຊິກ ຍິງກ່ວາອີກ ກໍຄືລະຫວ່າງ ຫວຽດນາມ ແລະ ອີຢູ, ພ້ອມກັນນັ້ນ ກໍ່ຊຸກຍູ້ການຮ່ວມມືດ້ານເສດຖະກິດ, ການຄ້າ, ການລົງທຶນ, ການສຶກສາ ແລະ ປະຕິບັດວຽກງານປົກປ້ອງພົນລະເມືອງ.
ເນື່ອງໃນໂອກາດນີ້, ພາຍຫລັງລາຍການຂ່າວ VOV ມີບົດຂຽນກ່ຽວກັບການຢ້ຽມຢາມ ແລະ ເຮັດວຽກຢູ່ລາຊະອານາຈັກ ແບນຊິກ ແລະ ສະຫະພາບ ເອີລົບ ຂອງທ່ານນາຍົກລັດຖະມົນຕີ ຫງວຽນເຕີ໋ນຢຸງ, ເຊີນທ່ານຕິດຕາມຮັບຟັງ.
(ແຫຼ່ງຄັດຈາກ VOV)